पाएं अपने शहर की ताज़ा ख़बरें और फ्री ई-पेपरडाउनलोड करें
मौसमी परिस्थितियों में बदलाव से पश्चिमी राजस्थान के कई हिस्सों में तीन दिशाओं से हवाएं चलीं। इससे तूफानी हवाओं के साथ कहीं तेज बारिश, कहीं बौछारें तो कुछ क्षेत्रों में ओले भी गिरे। विभाग के अनुसार मौसम में अचानक हुए बदलाव से करीब 36 किमी गति से हवाएं चलीं और शहर में 5.9 एमएम बारिश भी रिकॉर्ड हुई।
शहर में काफी नुकसान भी हुआ। विभाग के अनुसार राजस्थान के ऊपर एक ऊपरी हवाओं का चक्रवात बना है, इससे शुक्रवार को भी हवाएं, बादल, बूंदाबांदी, बौछारें व ओले गिरने की संभावना है। वहीं शनिवार से मौसम सामान्य हो जाएगा। अधिकतम तापमान में गिरावट की संभावना है। शहर में गुरुवार दोपहर बाद हवाओं के साथ बादल जोधपुर की तरफ बढ़ने लगे। न्यूनतम पारा 26 डिग्री रिकॉर्ड हुआ। दिन निकलने के साथ धूप निकली और तेज गर्मी का अहसास रहा।
दोपहर बाद शहर व जिले के कुछ क्षेत्रों में बादल छाने लगे। शाम 4 बजे बाद शहर बादलों की ओट में लिपट गया। अधिकतम तापमान 39.6 डिग्री रिकॉर्ड हुआ। अचानक 6 बजे बाद तेज हवाएं शुरू हुईं। कहीं बूंदाबांदी तो कहीं तेज बारिश हुई। महज आधे घंटें में 5.9 एमएम बारिश रिकॉर्ड हुई। बारिश के बाद शहर की तरफ उत्तर-पश्चिमी हवाएं चलीं, जिससे गर्मी से काफी राहत मिली। शहर के आसपास के कुछ क्षेत्रों व जिले के कुछ क्षेत्रों में ओले भी गिरे। चौहाबो व आस-पास के क्षेत्रों में काफी नुकसान हुआ।
क्यों बदला यूं मौसम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn